***ДОКУМЕНТ ЗА ПУБЛИЧНО ОБСЪЖДАНЕ***

**ОСНОВНИ ПОЛОЖЕНИЯ НА ПРЕДСТОЯЩАТА ПОКАНА ЗА ПОДБОР НА ПРОЕКТНИ ПРЕДЛОЖЕНИЯ**

**“Подобряване на условията за възпитание и грижи за децата от 3 до 6 години”**

**1.1 Основна информация за финансиращата Програма**

Министерството на образованието и науката (МОН) управлява програма „Местно развитие, намаляване на бедността и подобрено включване на уязвими групи”, финансирана от Финансовия механизъм на Европейското икономическо пространство 2014 - 2021 г. (ФМ на ЕИП). В съответствие с подписания през 2016 г. Меморандум за разбирателство между република България и държавите-донори (Исландия, Лихтенщайн и Норвегия), Комитетът на финансовия механизъм (КФМ) и Националното координационно звено (НКЗ) към Министерски съвет подписват на 23 май 2018 г. Програмното споразумение за финансиране на програма „Местно развитие, намаляване на бедността и подобрено включване на уязвими групи”, като на 25 юли 2018 г. между НКЗ и Програмния оператор е сключено и Споразумение за изпълнение на програмата.

Програмата обхваща три програмни области:

* Местно развитие и намаляване на бедността;
* Деца и младежи в риск;
* Включване и овластяване на ромите.

**1.2. Програмен оператор (ПО)**

Функциите на Програмен оператор се изпълняват от Министерството на образованието и науката чрез дирекция „Външни европейски програми“ (ВЕП).

Програмният оператор отговаря за цялостната подготовка и изпълнение на програмата, като конкретните му функции са подробно описани в член 5.6 от Регламента за изпълнението на Финансовия механизъм на Европейското икономическо пространство 2014 - 2021 г. (Регламента).

**2. Програмна област на настоящата покана за подбор на проекти предложения:**

ПО 8 Деца и младежи в риск

**3. Наименование на операцията:**

**“Подобряване на условията за възпитание и грижи за децата от 3 до 6 години”**

**4. Териториален обхват на изпълнение на проектите:**

Проектите по тази покана ще се изпъляват в Северозападния и Югоизточния региони на България.

Докладът *The European Semester Country Report on Bulgaria 2019* констатира, че в тези два региона процентът на отпадналите от училище е значително по-висок от средния за страната. Ето защо проектите от тези райони ще се ползват с предимство при предоставянето на средства за изграждане и модернизиране на датските градини, тъй като именно в тази възраст се формират нагласите у децата по отношение на ученето и учебните заведения.

**5. Цели на операцията:**

**5.1. Обща цел**

Създаване на благоприятни условия за образование, възпитание и грижи за децата от 3 до 6 години, чрез създаване на необходимата материална база и прилагане на иновативни практики в детските градини в отдалечени, селски и/или бедни райони.

**5.2. Специфични цели**

Подпомагане на предучилищното образование и възпитание;

Осигуряване на достъп до качествени дейности за възпитание, образование и грижи в ранна детска възраст за деца в отдалечени райони, селски райони, райони в неравностойно положение и/или бедни райони;

Прилагане на иновативни практики в детските заведения, с цел подпомагане на децата да развият и реализират своя потенциал;

Подпомагане на прехода между детските градини и образователни организации и институции за деца от 3 до 6-годишна възраст;

Ангажиране на семействата, общността и образователните посредници в осигуряването на качествено образование и грижи в ранна детска възраст;

Осигуряване на подходяща инфраструктура и подходящи дидактически материали за предоставянето на подходящо възпитание, образование и грижи в ранна детска възраст.

**5.3. Целеви групи:**

**Основна целева група:**

* Деца от 3 до 6-годишна възраст;
* Деца от уязвими групи на възраст от 3 до 6 години, включително деца от ромски произход.

**Вторична целева група**:

- образователни медиатори, работещи с деца от уязвими групи (включително роми);

- учители и непедагогически персонал на детските градини;

- общински служители;

- други лица, свързани с дейността на детските градини, включително родители и представители на общността.

**6. Демаркация със сходни програми/проекти:**

**Министерството на образованието и науката** стартира тригодишна Национална програма, финансираща реконструкцията на съществуващи и изграждането на нови детски градини и училища с подобрени условия за включване на децата и учениците във формалното образование. Общинските детски градини, получили финансиране по Националната програма, не са допустими кандидати по настоящата процедура.

**Центърът за образователна интеграция на деца и ученици от етническите малцинства (ЦОИДУЕМ)** управлява Национална програма за общински дейности, фокусирана върху десегрегацията, която се прилага и в детските градини. Програмата предоставя финансова подкрепа на общините за осигуряване на равен достъп до качествено образование за всички деца и ученици. Програмата е ориентирана към постигане на стратегическите цели, произтичащи от политиките за образователна интеграция на деца и ученици, както са определени в Стратегията за образователна интеграция на деца и студенти от етническите малцинства (2015-2020) и Плана за действие за нейното изпълнение. Допустимо е участниците в Националната програма да кандидатстват за финансиране по текущата процедура на ФМ на ЕИП, само при условие че не е налице двойно финансиране за проектните дейности.

**7. Очаквани резултати и индикатори:**

**7.1. Очаквани резултати**

**Общи резултати:**

Подобрено социално и образователно включване на деца от 3 до 6-годишна възраст;

Повишено ниво на образование и грижи за деца в отдалечени, селски и/или бедни райони в Северозападен и Югоизточен региони.

**Специфични резултати:**

Деца на възраст от 3 до 6 години, включително и такива от уязвими групи, които са се възползвали от иновативни качествени образователни дейности и грижи;

Подобрен достъп до качествено образование в ранна детска възраст и грижи за уязвими деца на възраст от 3 до 6 години;

Ефективни мерки и дейности за социално включване на представители на уязвими групи, в т.ч. роми, предоставени чрез иновативни практики в детските градини.

**7.2. Индикатори**

Брой деца, възползвали се пряко от дейности за ранно образование и грижи, осигурени от детските градини - 400 (най-малко по 35 деца на проект);

Брой на детски градини, осъществяващи образователни и социални мерки за уязвими деца на възраст от 3 до 6 години - 12 (най-малко една детска градина на проект);

**Условни (допълнителни) индикатори** (в случай, че има партньор от държава- донор: Исландия, Лихтенщайн и/или Норвегия)

Ниво на удовлетвореност от партньорските връзки с партньорите по проекта от страна донор - подобрение спрямо изходното измерване до и над 4,5 точки по скала от 1 до 7 точки (проучването ще бъде извършено от представителите на държавите-донори);

Ниво на доверие между сътрудничещите си организации в държавата-бенефициент и държавите-донори - подобрение спрямо базовата стойност до и над 4,5 точки по скала от 1 до 7 точки;

Брой участници от държавите-бенефициенти, които участват в обмен с държави-донори (отчитане по пол и държава-донор)

Брой участници от държавите-донори, участващи в обмени по български проекти (отчитане по пол и държава-донор)

**8. Общ бюджет на операцията:**

6 029 412 евро

(от които поне 50%, но не повече от 70%, ще бъдат предназначени за подобряване на материалната база на детските градини)

**9. Минимален и максимален размер на финансирането на отделен проект:**

Минимален размер: 200 000 евро

Максимален размер: 500 000 евро

**10. Съфинансиране:**

*По настоящата процедура, не се изисква съфинансиране от страна на бенефициентите.*

**11. Допустими кандидати/проектни изпълнители:**

**Допустими кандидати:** Общините в България от Северозападен и Югоизточен региони (с предимство при оценяването на проектите ще се ползват общините от отдалечени, селски и/или бедни райони).

Кандидатът трябва да има необходимия административен, финансов и оперативен капацитет за изпълнение на планираните дейности по проекта.

**- Административен капацитет:**

Екипът за организация и управление на проекта трябва да съответства (по отношение на броя и професионалния опит на членовете на екипа) на характера и обема на заложените дейности.

Кандидатът трябва да представи автобиографиите на членовете на екипа като доказателство за наличието на административен капацитет.

**- Финансов капацитет:**

Кандидатът е финансово стабилен и може да осигури съответното съфинансиране на проекта (ако такова е предвидено по проекта).

Финансовият капацитет на кандидата ще бъде проверен служебно чрез преглед на финансовия отчет на кандидата.

**- Оперативен капацитет:**

Кандидатът трябва да има доказан опит в организацията и провеждането на социални и младежки дейности.

Тази информация трябва да бъде предоставена в описанието на кандидата във Формуляра за кандидатстване (Информация за кандидата). В процеса на оценка на информацията ПO може да изисква съответния доказателствен материал.

**12. Допустими партньори**

**12.1. *Допустими партньори от България***: публични органи и неправителствени организации. За доказване на партньорството се подписва Споразумение за партньорство и се прилага на етап кандидастване.

**12.2. *Допустими чуждестранни партньори*:** всеки публичен или частен правен субект, търговско или нетърговско дружество, както и неправителствени организации, установени като юридически лица в държавите донори, в държавите бенефициери или в държава извън Европейското икономическо пространство, която има обща граница с съответната държава бенефициер или всяка международна организация, орган или агенция от тези държави, активно участващи и ефективно допринасящи за изпълнението на проекта, се считат за допустими партньори по проекта. Въпреки че няма задължително изискване за партньор по проекта от страна донор, неговото включване в проекта се подкрепя и насърчава във връзка с основната цел на ФМ на ЕИП за подобряване на двустранните отношения между Исландия, Лихтенщайн и Норвегия от една страна и държавата бенефициер, от друга.

Когато партньорите на проекта получават финансова подкрепа за дейностите си по проекта, те също са обект на оценка. Следователно от тях може да бъде поискано да представят документи, потвърждаващи техния административен, финансов и организационен капацитет.

При подаване на проектното предложение е допустимо да се приложи писмо за намерение или проект на Споразумение за партньорство. При сключване на договора за изпълнение на проекта или не по-късно от първото авансово плащане по проекта е необходимо да бъде представено подписано **Споразумение за партньорство**.

**Споразумението за партньорство** съдържа следното:

а) разпоредби относно ролите и отговорностите на страните;

б) разпоредби относно финансовите договорености между страните, включително, но не само относно разходите на партньорите по проекта, които могат да бъдат възстановени от бюджета на проекта;

в) разпоредби относно метода за изчисляване на косвените разходи и техния максимален размер;

г) правила за обмен на валута за такива разходи и тяхното възстановяване;

д) разпоредби за одити на партньорите по проекта;

е) подробен бюджет;

ж) разпоредби за решаване на спорове.

Споразумението за партньорство е на **български език**, ако партньорът е от България или **на английски език, ако партньорът е чуждестранен** и се подписва от законния представител на съответната организация или от надлежно упълномощено лице.

Допустимостта на разходите, направени от партньорите по проекта, се регулира от същите ограничения, които биха се прилагали, ако разходите са направени от проектния изпълнител.

За да бъдат подпомогнати потенциалните кандидати, които търсят проектни партньори, на разположение на програмно ниво е **Фонд за двустранни отношения (ФДО) за подкрепа** **за пътуване и разработване на проекти**. Правилата за искане на финансиране по този фонд се публикуват от Програмния оператор на уебсайта на програмата (<https://www.eeagrants.bg/programi/mestno-razvitie>).

**13. Допустими дейности:**

**13.1. Общи изисквания към дейностите:**

Всички дейности, финансирани от ФМ на ЕИП 2014-2021, трябва да имат следните характеристики:

- Да се основават на общите ценности на зачитане на човешкото достойнство, свобода, демокрация, равенство, върховенство на закона и зачитане на човешките права, включително правата на лицата, принадлежащи към малцинствата;

- Да спазват принципите на доброто управление; те трябва да бъдат активни и приобщаващи, отговорни, прозрачни, отзивчиви, ефективни и ефикасни. Трябва да има нулева толерантност към корупцията;

- Да са в съответствие с устойчивото развитие, дългосрочния икономически растеж, социалното сближаване и опазването на околната среда;

- Да са съобразени с принципите за управление на риска.

**13.2. Допустими видове дейности:**

- управленски дейности;

- комуникационни и информационни дейности;

- одитни дейности;

- дейности за социално включване;

- дейности за намаляване на бедността;

- образователни и възпитателни дейности в ранна детска възраст;

- дейности, свързани с грижи в ранна детска възраст;

- дейности за насърчаване на участието на семействата, общините, неправителствените организации и съответните местни заинтересовани страни;

- строителни и ремонтни дейности, отговарящи на най-високите критерии за енергийна ефективност и устойчивост;

- доставки на оборудване/обзавеждане;

- доставка/разработване на дидактически материали;

- дейности за споделяне на добри практики;

- дейности за укрепване на двустранните отношения с държави донори и/или други чуждестранни организации.

**13.3. Задължителни дейности:**

- иновативни практики (поне една във всяка участваща детска градина) за образователно включване на деца на възраст от 3 до 6 години;

- назначаване на поне 1 (един) образователен медиатор на ниво проект;

- дейности за ангажиране на семейства, общности и други заинтересовани страни в предоставянето на качествено образование и грижи;

- в случай че има инфраструктурни/реновационни дейности, те трябва да отговарят на най-високите стандарти за енергийна ефективност и устойчивост (ако е приложимо);

- дейности по информация и публичност: разработване и изпълнение на План за комуникация (съгласно приложение 3 към Регламента и Наръчника за комуникация и дизайн);

- обмен на добри практики с партньори по проекта и с други организации.

**Важно! Най-малко 20% от всички участници в дейностите трябва да са деца от уязвими групи, в т.ч. деца от ромски произход.**

**14. Анализ на риска**

Кандидатът следва да опише всички възможни рискове пред изпълнението на проекта, вероятността за тяхното настъпване и ефекта, който биха имали върху постигането на резултатите от проекта, както и предвидените мерки за предотвратяване или справяне с такива рискове.

**15. Допустими разходи**

**15.1. Общи правила за допустимост на разходите**

При отпускане на финансиране се спазват изискванията за допустимост на разходите на Регламента за изпълнение на Финансовия механизъм на ЕИП 2014 – 2021 г., чл. 8.2 „Общи принципи за допустимост на разходите“.

**15.2. Допустими преки разходи**

Съгласно чл. 8.3 от Регламента допустимите преки разходи за даден проект са разходите **пряко свързани с изпълнението на проекта**, които **могат да бъдат директно отчетени към него**.

* **Разходи за управление:**
* Разходи за екип за управление на проекта, състоящи се от брутните заплати и съответните социално-осигурителни вноски за сметка на работодателя, както и други допълнителни разходи, част от възнаграждението, съобразени с бюджета на проекта и на обичайната политика на Бенефициента за възнаграждения.
* Разходи за командировки в страната и чужбина на екипа, управляващ проекта: пътни, дневни и квартирни. Планираните средства следва да бъдат заложени съгласно Наредбата за командировките в страната и Наредбата за служебните комендировки и специализации в чужбина, както и избор на най-икономичен маршрут и превозно средство.

Разходите за управление на проекта **не трябва да надхвърлят** **8 %** от общите допустими разходи по проекта.

* **Разходи за изпълнение на проекта:**
* Разходи за персонал, работещ в детските градини: брутните заплати и съответните социално-осигурителни вноски за сметка на работодателя, както и други допълнителни разходи, част от възнаграждението, съобразени с бюджета на проекта и с обичайната политика на бенефициента за възнаграждения.
* Пътни, дневни и квартирни разходи за служители, участващи в изпълнението на проекта. Планираните средства следва да бъдат заложени съгласно Наредбата за командировките в страната и Наредбата за служебните командировки и специализации в чужбина, както и при избор на най-икономичен маршрут и превозно средство.
* Разходи за закупуване на оборудване и обзавеждане.
* Разходи за закупуване на земя и недвижими имоти съгласно условията, разписани в чл. 8.6 от Регламента, както и разходи за **строително-монтажни дейности** (СМР), разходи за държавни и/или общински такси и необходимите надзори към тях.

**Важно!** Допустимите средства за оборудване, земя и СМР не трябва да са по-малко от **50 % (петдесет процента)**, но не трябва да надвишават **70 % (седемдесет процента)** от общата стойност на проекта. Разходите за реконструкция/ремонтни дейности трябва да бъдат подробно обосновани, неделими и необходими за постигане на целта на проекта.

* Разходи за материали и консумативи;
* Разходи по договори с външни изпълнители, свързани с дейностите по проекта, възложени в съответствие с приложимото законодателство за обществени поръчки и Регламента. При извършване на разходи за външни изпълнители се спазва национално законодателство в областта на обществените поръчки;
* Разходи, произтичащи пряко от специфични изисквания, наложени от договора за финансиране на всеки проект, включително, но не само, разходи за информация и публичност, одит и др.

В случай че **цялата стойност на закупеното оборудване/актив е допустима и/или при наличие на строително-монтажни/ремонтни дейности**, ПО налага специфични изисквания към бенефициентите за устойчивост на проектите 5 години след приключване на проектните дейности да не се променя собствеността и предназначението на финансираните активи, да бъдат застраховани срещу обичайбни затрахователни рискоре и да се осигури фонд за поддръжката им .

* **Допустими непреки разходи**

Съгласно **чл. 8.5 от Регламента** към прокта са допустими инепреки разходи, които се изчисляват по един от описаните методи: на база **действителните непреки** разходи, на база фиксирана ставка **до 25% от общата сума на допустимите преки разходи** (с допълнителни условия и ограничения), на база фиксирана ставка до 15% от допустимите **преки разходи за персонал** (без допълнителни условия и ограничения) и други.

**16. Недопустими разходи**

Съгласно чл. 8.7 от Регламента **недопустими разходи** са:

* лихви върху кредити, такси по обслужване на дългове и неустойки за забавени плащания;
* такси за финансови транзакции и други чисто финансови разходи;
* резерви за загуби или евентуални бъдещи задължения;
* загуби от обмен на валута;
* подлежащо на възстановяване ДДС;
* разходи, които се покриват от други източници;
* глоби, неустойки и разходи за съдебни процеси с изключение случаите, когато обжалването е необходима и неразделна част от постигане на заложените цели по проекта;
* прекомерни или безразсъдни разходи.

**17. Отчетни периоди**

Независимо от датата на подписване на договорите, бенефициентите се отчитат два пъти в годината – до 15 номеври за отчетен период 1 май до 31 октомври и до 15 юни за отчетен период 1 ноември до 30 април. С отчетите се заявяват средства за същите периоди през следващата година.

**18. Плащания**

Всички плащания по проектите са **авансови**, с изключение на последното окончателно плащане.

Първото авансово плащане е 20 % от стойността на договора и се извършва в срок до един месец след подписването на договора за проект.

Междинните авансови плащания се заявяват по определена бланка от ПО, подават се с междинните отчети и се изплащат до един месец след одобряването на отчетите. Максималната сума на авансови и междинни плащания не може да надвишава 90% от общите допустими разходи по проектите.

Окончателното плащане се извършва до един месец след одобрение на окончателния отчет.